CELEX: 32021R0114
Language: et
Date: 2020-09-25 00:00:00
Title: Komisjoni delegeeritud määrus (EL) 2021/114, 25. septembri 2020, millega muudetakse Euroopa Parlamendi ja nõukogu määruse (EL) nr 978/2012 II ja III lisa seoses Armeenia ja Vietnamiga

2.2.2021   
               
               
                  ET
               
               
                  Euroopa Liidu Teataja
               
               
                  L 36/5
               
            
         KOMISJONI DELEGEERITUD MÄÄRUS (EL) 2021/114,
         25. septembri 2020,
         millega muudetakse Euroopa Parlamendi ja nõukogu määruse (EL) nr 978/2012 II ja III lisa seoses Armeenia ja Vietnamiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 5 lõiget 3 ja artikli 10 lõiget 5,
         ning arvestades järgmist:
         
                     (1)
                  
                  
                     Määruse (EL) nr 978/2012 artiklis 4 on sätestatud kriteeriumid, mille alusel antakse üldiste tariifsete soodustuste kava (edaspidi „GSP“) üldise korra raames tariifseid soodustusi.
                  
               
                     (2)
                  
                  
                     Määruses (EL) nr 978/2012 on sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolmel järjestikusel aastal või kui riigi suhtes kohaldatakse turulepääsu sooduskorda GSP tariifsete soodustustega samadel või soodsamatel tingimustel peaaegu kogu kaubavahetuse ulatuses, ei kohaldata tema suhtes GSP kohaseid soodustusi.
                  
               
                     (3)
                  
                  
                     GSP raames soodustatud riikide loetelu on kehtestatud määruse (EL) nr 978/2012 II lisas. Kõnealuse määruse kohaselt peab komisjon II lisa iga aasta 1. jaanuariks läbi vaatama, et muuta seal loetletud riikide staatust vastavalt kõnealuse määruse artiklis 4 sätestatud kriteeriumidele.
                  
               
                     (4)
                  
                  
                     Määruse (EL) nr 978/2012 kohaselt tuleb GSP raames soodustatud riigile ja ettevõtjatele anda piisavalt aega, et kohaneda GSP raames antud staatuse muutumisega. Seepärast tuleks vastavalt artikli 4 lõike 1 punktile a jätkata GSP raames antavate soodustuste andmist ühe aasta jooksul pärast otsust jätta riik GSP raames soodustatud riikide loetelust välja ja vastavalt artikli 4 lõike 1 punktis b sätestatule kahe aasta jooksul pärast liidu turule pääsu sooduskorra kohaldamise kuupäeva.
                  
               
                     (5)
                  
                  
                     Maailmapanga liigituse kohaselt oli Armeenia aastatel 2018, 2019 ja 2020 üle keskmise sissetulekuga riik. Määruse (EL) nr 978/2012 artikli 4 lõike 1 punkti a kohaselt ei kvalifitseeru Armeenia enam GSP raames soodustatud riigi staatusega riigiks ning tuleks alates 1. jaanuarist 2022 kõnealuse määruse II lisas sätestatud GSP raames soodustatud riikide loetelust välja jätta.
                  
               
                     (6)
                  
                  
                     Määruse (EL) nr 978/2012 artikli 9 lõikega 1 on kehtestatud konkreetsed abikõlblikkuse kriteeriumid tariifsete soodustuste andmiseks säästvat arengut ja head valitsemistava stimuleeriva erikorra (edaspidi „GSP+“) raames. GSP+ raames soodustatud riikide loetelu on esitatud määruse (EL) nr 978/2012 III lisas.
                  
               
                     (7)
                  
                  
                     Kuna Armeenia ei kuulu alates 1. jaanuarist 2022 enam GSP raames soodustatud riikide hulka, ei tohiks ta vastavalt määruse (EL) nr 978/2012 artikli 9 lõikele 1 kuuluda enam ka GSP+ raames soodustatud riikide hulka. Seepärast tuleks Armeenia alates 1. jaanuarist 2022 kõnealuse määruse III lisast välja jätta.
                  
               
                     (8)
                  
                  
                     Turulepääsu sooduskorda hakati Vietnami suhtes kohaldama 1. augustil 2020. Kooskõlas määruse (EL) nr 978/2012 artikli 4 lõike 1 punktiga b tuleks ka Vietnam kõnealuse määruse II lisast välja jätta. Kooskõlas varasemate sarnaste juhtude korral tehtud otsustega ning selleks, et tagada õiguskindlus ja vältida põhjendamatut halduskoormust, tuleks Vietnam II lisast välja jätta alates 1. jaanuarist 2023,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 978/2012 muudetakse järgmiselt.
            
                        1.
                     
                     
                        II lisa pealkirja „Artikli 1 lõike 2 punktis a osutatud üldise korra alusel soodustatud riigid“ alt jäetakse veergudest A ja B välja järgmised tähestikulised koodid ja neile vastavad riigid:
                        
                                    a)
                                 
                                 
                                    AM Armeenia;
                                 
                              
                                    b)
                                 
                                 
                                    VN Vietnam.
                                 
                              
                  
                        2.
                     
                     
                        III lisa veergudest A ja B jäetakse välja järgmised tähestikulised koodid ja neile vastavad riigid:
                        AM Armeenia
                     
                  
         
            Artikkel 2
            Käesolev määrus jõustub 1. jaanuaril 2021.
            Artikli 1 lõike 1 punkti a ja artikli 1 lõiget 2 kohaldatakse alates 1. jaanuarist 2022.
            Artikli 1 lõike 1 punkti b kohaldatakse alates 1. jaanuarist 2023.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. septembril 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 303, 31.10.2012, lk 1.